als_Latn dik_Latn sag_Latn
Investimi / Bashkia rikualifikon urbanizimin e bllokut tek DoganaSociale Monday, September 30th, 2013
Nis rikualifikimi urban i bllokut tek dogana, Basha: Investimi përmirëson cilësinë e jetës për 12 mijë banorë të kryeqytetit
Me një investim prej 195 milionë lekësh, Bashkia e Tiranës ka nisur “Rikualifikimin Urban të Bllokut tek Dogana”, zonë që ndodhet midis rrugës së Durrësit, unazës së madhe të Tiranës, lumit të Lanës dhe komunës së Kasharit.
Ky bllok përbëhet nga ndërtime të pas vitit ’92. Rrugët janë pothuajse në gjendje natyrore, me rrugica të ngushta, pa kanalizime dhe të pakalueshme për banorët në kohë reshjesh. Përveç ndërtimit të rrjetit rrugor do të ndërtohet rrjeti i kanalizimeve, ndriçimi rrugor, sinjalistika dhe pothuajse në të gjitha rrugët e bllokut do të ndërtohen trotuare.
Kryetari i Bashkisë së Tiranës, Lulzim Basha i pranishëm në nisjen e punimeve ka shprehu kënaqësinë e nisjes së urbanizimit të këtij blloku që do t’u shërbejë 12 mijë banorëve të Tiranës.
“Sot bashkë me banorët e bllokut më periferik të Tiranës perëndimore, blloku që njihet si te dogana, po mbikëqyrim nisjen e punimeve me një sipërfaqe prej 37 ha të këtij blloku, që do të ndikojë drejtpërdrejtë në cilësinë e jetës në mbi 12 mijë banorëve, fëmijëve, të moshuarve dhe familjarëve të kësaj zone. Personalisht jam i kënaqur që shoh nisjen e këtij projekti, pasi ky në fakt është edhe përfundimi i urbanizimit të një blloku të ri të qytetit tonë që përbëhet mbi 99 % nga banesa të reja, të cilat kanë qenë subjekt i ligjit për legalizimin”,-u shpreh kryebashkiaku Basha.
Duke e konsideruar si një tjetër premtim të mbajtur para banorëve urbanizimin e këtij blloku banimi, kryebashkiaku Basha i kërkoi kryeministrit të mbajë premtimin e tij për legalizim falas të këtyre shtëpive.
“Ne sot mbajmë fjalën, me nisjen e këtij projekti dhe unë së shpejti do të kthehem për të inspektuar ecurinë e punimeve dhe besoj brenda një kohë të shkurtër përfundimin e tyre, që do të ndryshojë cilësinë e jetës së banorëve sepse do të bëjë të mundur jo vetëm furnizimin normal me ujë, ndërtimin e kanalizimeve, asfaltimin, trotuaret dhe ndriçimin, por do të bëjë të mundur po kështu një cilësi të re të jetës urbane për të gjithë banorët e zonës përreth. Uroj që me mbajtjen e këtij premtimi nga ana e Bashkisë, të nisë edhe premtimi i zotit kryeministër për të përfunduar pa lekë legalizimin e atyre që s’janë legalizuar dhe për t’ju kthyer lekët atyre që i kanë paguar ato”,-u shpreh kryebashkiaku Basha.
Lulzim Basha: Përmirësohet jeta e 12 mijë banorëve
“Sot bashkë me banorët e bllokut më periferik të Tiranës perëndimore, blloku që njihet si te dogana, po mbikëqyrim nisjen e punimeve me një sipërfaqe prej 37 ha të këtij blloku, që do të ndikojë drejtpërdrejtë në cilësinë e jetës në mbi 12 mijë banorëve, fëmijëve, të moshuarve dhe familjarëve të kësaj zone. Personalisht jam i kënaqur që shoh nisjen e këtij projekti, pasi ky në fakt është edhe përfundimi i urbanizimit të një blloku të ri të qytetit tonë që përbëhet mbi 99 % nga banesa të reja, të cilat kanë qenë subjekt i ligjit për legalizimin”,-u shpreh kryebashkiaku Basha.
Duke e konsideruar si një tjetër premtim të mbajtur para banorëve urbanizimin e këtij blloku banimi, kryebashkiaku Basha i kërkoi kryeministrit të mbajë premtimin e tij për legalizim falas të këtyre shtëpive.
Romët dhe arsimimi – çështje parash?
Në Evropë ka gjithnjë e më shumë projekte për integrimin e romëve. Megjithatë shumica e romëve mbeten të varfër dhe kanë pak akses në arsim. Si mund të ndryshohet kjo?
“Një herë ushqimi e pastaj morali”: Me këtë citat nga Bertolt Brecht përpiqet të shpjegojë Joachim Brenner problemin e arsimimit të romëve. “Ne nuk mund të flasim për arsimim, nëse nuk marrim parasysh se kemi të bëjmë me njerëz, që janë pa të ardhura”, thotë drejtori menaxhues i shoqatës Roma eV në Frankfurt mbi Main. Para se të shtrosh kërkesa për aftësitë pedagogjike të prindërve nga minoriteti rom, së pari duhet të pyesësh: Si mund të arrihet strehimi i arsyeshëm dhe kujdesi shëndetësor i tyre? Problemet e romëve në sistemin arsimor dhe në shoqëri ishin shqetësimi kryesor i Konferencës Ndërkombëtare për sistemin e arsimimit të romëve në (dhe nga) Evropa Juglindore, që u mbajt këto ditë në Deursche Welle në Bon. Ekspertë nga disa vende evropiane patën kështu mundësinë për të këmbyer idetë dhe për të folur për përvojat e tyre. Aktiviteti dyditor u organizua nga Shoqata e Evropës Juglindore në bashkëpunim me Deutsche Welle.
Integrimi i romëve është në fokus të politikës evropiane, por mungojnë rezultatet e qëndrueshme. Për Ilona Tomova nga Bullgaria për këtë ka një shpjegim logjik: “Programet e integrimit pranohen me shumë vështirësi në shoqërinë bullgare, për shkak se shumë njerëz të tjerë, jo vetëm romë, nuk kanë akses në tregun e punës. Veçanërisht të rinjtë dhe të moshuarit e kanë shumë të vështirë të gjejnë punë. Prandaj shumica e shoqërisë do ta perceptonte si një privilegj të padrejtë gjithçka, që bëhet vetëm për romët, “çdo gjë që aplikohet nga Evropa Perëndimore, me qëllim që romët të qëndrojnë në Bullgari”. Shumë nga projektet e integrimit mbështeten nga Roma Education Fund (REF), organizata e vetme në mbarë rajonin, që punon për të promovuar edukimin e romëve, në të cilën romët kanë marrë vetë përgjegjësinë. Momentalisht REF mbështet 337 projekte në 14 vende.
Anëtari i kryesisë Nadir Rexhepi ndjek proceset e integrimit në Evropën Juglindore: “Ne nuk kemi arritur të sigurojmë një mbështetje të përhershme. Donatorët po tërhiqen nga rajoni. Shteti dhe autoritetet nuk janë të motivuar sa duhet, ose nuk janë të interesuar për të mbështetur edukimin e romëve”, kritikon ai. Shkollat dhe OJQ-të janë fokusuar në problemet afatshkurtra, në vend që të gjejnë zgjidhje të qëndrueshme. Situata e vështirë në vendet e tyre detyron shumë romë dhe sinti të emigrojnë. Gjermania është një nga destinacionet më të pëlqyera. “Kur fëmijët dhe të rinjtë romë, që kanë ardhur në Gjermani si refugjatë, flasin në lidhje me arsimin apo integrimin, ata tregojnë përvojën e tyre në vendet prej nga vijnë. Dhe në shumicën e rasteve është fjala për përvoja përjashtimi dhe diskriminimi. Ata e dinë së çfarë është frika”, thotë gazetari dhe regjizori i teatrit, Nexho Osman. Ai punon si ndërmjetës për romët në një shkollë në Këln, ku kujdeset për fëmijët romë.
D.W
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pol_Latn